Diari Oficial de la Generalitat Valenciana


Sumari del DOGV 6212, del 23-02-2010 (2010/1618)

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual es deixa sense efecte l'ajuda concedida al curtmetratge Galileu i l'espill màgic.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1618


Data del document
:   28-12-2009

Organisme emissor
:   Institut Valencià de L'Audiovisual i de la Cinematografia Ricardo Muñoz Suay

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 28 de desembre de 2009, de la presidenta de l'Institut Valencià de l'Audiovisual Ricardo Muñoz Suay, per la qual es deixa sense efecte l'ajuda concedida al curtmetratge Galileu i l'espill màgic. [2010/1618]  
Antecedents de fet  
Primer  
Per la Resolució de 21 de juliol de 2008, de la presidenta de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2008 (DOCV núm. 5816, de 29 de juliol de 2008).  
Segon  
L'objectiu d'estes ajudes és impulsar la creació d'obres audiovisuals a la Comunitat Valenciana.   
Tercer  
D'acord amb la base 18 de la convocatòria, la vicepresidència de l'Institut Valencià de Cinematografia Ricardo Muñoz Suay va resoldre, amb data 31 de juliol de 2008, el nomenament dels membres de la comissió avaluadora de les sol·licituds presentades.  
Quart  
La comissió avaluadora de les ajudes per a la producció audiovisual es va reunir a la seu de l'Institut Valencià de l'Audiovisual Ricardo Muñoz Suay (plaça de l'Ajuntament, 17, de València) el 30 d'octubre de 2008. Per a la valoració dels projectes, la comissió va aplicar les bases i els criteris de valoració establits en la base 17 de la resolució de convocatòria.  
La comissió va emetre un informe en què s'especificava la valoració positiva de determinades sol·licituds en aplicació de les bases de la resolució de convocatòria.  
Cinqué  
Vist l'informe de la comissió avaluadora, a proposta del vicepresident de l'Institut Valencià de Cinematografia Ricardo Muñoz Suay i de conformitat amb les bases de la convocatòria, es va resoldre l'adjudicació de les ajudes el 14 de maig de 2009.  
Sisé  
Amb data 30 de novembre de 2009, la productora Tatzen, SL, que és beneficiària d'una ajuda de 13.447,50 euros per a la realització del curtmetratge Galileu i l'espill màgic, va enviar un escrit a l'Institut Valencià de l'Audiovisual Ricardo Muñoz Suay en què comunicava la renúncia a la subvenció perquè no podia dur a terme la realització del curtmetratge en els terminis previstos.  
Fonaments de dret  
La presidenta de l'Institut Valencià de l'Audiovisual Ricardo Muñoz Suay és l'òrgan competent per a resoldre en virtut de la resolució de convocatòria.  
En conseqüència, a la vista de l'informe de l'Institut Valencià de l'Audiovisual i acceptant la proposta del vicepresident de l'Institut Valencià de l'Audiovisual, resolc:  
D'acord amb la base huitena de la resolució de convocatòria, acceptar la renúncia presentada per Tatzen, SL, a l'ajuda de 13,447,50 euros que li va ser concedida per a la realització del curtmetratge Galileu i l'espill màgic, i deixar sense efecte l'ajuda concedida.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del president de l'Institut Valencià de l'Audiovisual Ricardo Muñoz Suay en el termini d'un mes a comptar des de l'endemà de la notificació de la present resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació de la present resolució.  
València, 28 de desembre de 2009.- La presidenta: Trinidad María Miró Mira.